text: Bombetrussel kom fra en dreng
  28 januar 2016 kl. 09.04
  14-årig dansk dreng bag bombetrussel
  Det var en lokal 14-årig dansk dreng, der onsdag eftermidag stod bag en bombetrussel i Aabenraa.
  Det oplyser Syd- og Sønderjyllands Politi torsdag.
  Onsdag blev der indtelefoneret en bombetrussel imod  Aabenraa Rådhus og byens politistation.  Senere samme dag blev det oplyst, at det var en kvindelig asylansøger, som stod bag truslen.
  - Han talte med accent og forsøgt at lyde som en kvinde, og derfor var opfattelsen i første omgang, at det var en kvinde, der ringede. Det oplyser Helle Lundberg, kommunikationsrådgiver hos Syd- og Sønderjyllands Politi.
  Men onsdag aften tilstod en 14-årig dreng overfor politiet, at det var ham, der ringede og at han havde fordrejet sin stemme.  
  Drengens sag bliver nu et anliggende for de sociale mndigheder, da han er under den kriminelle lavalder. Politiet har ikke yderligere kommentarer i sagen.
  
  